Muzej Izraela

Muzej Izraela u Jeruzalemu (hebrejski: מוזיאון ישראל,ירושלים, Muze'on Yisrael, Yerushalayim) je nacionalni muzej Izraela sa sjedištem u Jeruzalemu, osnovan 1965. godine. Nalazi se u četvrti Giva Ram, u blizini Kneseta, izraelskog Vrhovnog suda i Hebrejskog univerziteta. Smatra se jednim od vodećih umjetničkih i arheoloških muzeja na svijetu. Osnovan je na poticaj nekadašnjeg gradonačelnika Teddyja Kolleka. Poznat je po velikoj zbirci eksponata biblijske arheologije, jevrejske ceremonijalne umjetnosti, etnografije, lijepih umjetnosti, predmeta iz Afrike, Sjeverne i Južne Amerike, Oceanije i Dalekog Istoka, te rijetkih rukopisa i drevnih statua. Unutar muzeja se nalazi i specifično dizajnirana zgrada poznata kao Svetište Knjige, koja sadrži Svitke Mrtvog mora i predmete otkrivene u Masadi. U muzeju se nalazi ukupno preko 500.000 eksponata, od kojih se njih 7.000 mogu pogledati online. Vanjske veze Israel Museum website Israel Museum website (he) Programs and Events Languages عربي Arhivirano 2011-01-24 na Wayback Machine-u (ar)